Macintosh
Macintosh on Applen luoma henkilökohtaisten tietokoneiden perhe. Ensimmäinen malli Macintosh 128K julkaistiin 24. tammikuuta 1984 ja se oli ensimmäinen kaupallisesti menestynyt tietokone, jossa oli graafinen käyttöliittymä. Nykyinen Macintoshien mallisto sisältää kotikäyttöön suunniteltuja edullisia työasemia, ammattikäyttöön suunnattuja tietokoneita, kannettavia tietokoneita ja kevyeen käyttöön suunniteltuja palvelimia.
Macintosh Quadra
Macintosh Quadra on Apple Computerin tietokonemallisto. Quadra-Macintosheja myytiin ammattilaiskäyttöön tarkoitettuina työasemina vuosina 1991–1994. Ensimmäiset Quadra-mallit olivat Quadra 700 ja Quadra 900, jotka Frank Casanovan johtama Quadra-projekti julkaisi lokakuussa 1991.